Source: https://www.iitinseurakunta.fi/hallinto/kirkkovaltuusto/poytakirjat/10.3.2019
Timestamp: 2019-09-15 14:35:08+00:00
Document Index: 16209877

Matched Legal Cases: ['kko ', '§ 16', 'kko ', '§ 44', 'kko ', 'kko ']

10.3.2019 - Iitin seurakunta
10.3.2019/
Aika Sunnuntaina 10. maaliskuuta 2019 klo 18.00 – 19:56
Paikka Iitin kirkko, Iitti
Ikonen Veikko puheenjohtaja
Aalto Lilli varsinainen jäsen
Jaakola Pasi varsinainen jäsen
Kausalainen Marja varsinainen jäsen
Lehtinen Esa varsinainen jäsen
Leino Eira varsinainen jäsen
Lonka Hannu varsinainen jäsen
Matilainen Päivi varsinainen jäsen
Metsäpelto Eila varsinainen jäsen
Mikkola Timo varsinainen jäsen
Niinipuu Maria varsinainen jäsen
Nuutinen Harri varsinainen jäsen
Pasonen Jarno varsinainen jäsen
Viitala Leena varsinainen jäsen
Väinölä Hannu varsinainen jäsen
Hersta Henri, kanttorinviran hakija, paikalla klo 18.00 – 18.45
Maaninka Enni, kanttorinviran hakija, paikalla klo 19.00 – 19.33
Kokous aloitetaan kirkkoherran pitämällä alkuhartaudella, minkä jälkeen kokous julistettiin alkaneeksi.
Kokouksesta on ilmoitettu kirkkovaltuutetuille 27.2.2019 lähetetyllä kutsulla asialuetteloineen.
Kokouskutsu on ollut nähtävänä seurakunnan ilmoitustaululla 27.2. – 10.3.2019. Kokouksesta on lisäksi ilmoitettu Iitinseudussa 7.3.2019.
Todetaan läsnä olevat valtuutetut nimenhuudolla sekä mahdolliset valtuutettujen esittämät esteellisyydet ja päätetään varavaltuutettujen kutsumisesta kokousasioiden käsittelyyn. Todetaan kokous lailliseksi ja päätösvaltaiseksi.
Kokous todettiin laillisesti kokoon kutsutuksi ja päätösvaltaisuus todettiin nimenhuudolla. Läsnä oli 19 valtuutettua, joista 19 varsinaista jäsentä.
Valitaan kaksi pöytäkirjan tarkistajaa, jotka toimivat tarvittaessa ääntenlaskijoina. Pöytäkirja tarkistetaan keskiviikkona 13.3.2019 kirkkoherranvirastossa klo 9.00 – 12.00.
Päätettiin, että pöytäkirja tarkastetaan keskiviikkona 13.3.2019 kirkkoherranvirastossa klo 9.00 – 12.00. Pöytäkirjantarkastajiksi ja ääntenlaskijoiksi valittiin Marja Kausalainen ja Markku Saarelma.
Kirkkoneuvosto 28.1.2019 § 16:
”Lauri Palo on jättänyt eroilmoituksen kanttorin virasta 31.12.2018 lukien koeajan puitteissa. Virka on B-kanttorin virka ja viran johtosääntö on hyväksytty kirkkovaltuustossa 15.5.2014. Viranhaltijan valinnasta päättää kirkkovaltuusto.
Kirkkoneuvosto merkitsee tiedoksi Lauri Palon eroilmoituksen ja päättää seuraavaa:
1) Julistetaan virka haettavaksi oheisen viranhakuilmoituksen mukaisesti (Liite 4). Ilmoitus julkaistaan seurakunnan kotisivuilla, kirkon rekrytointisivuilla, työvoimahallinnon sivuilla, oikotie.com-palvelussa, sekä Kotimaa- ja Iitinseutu-lehdissä (Liite 5). Haku päättyy 22.2.2019 klo 15.30.
2) Valitaan haastatteluryhmä suorittamaan mahdolliset viranhakijoiden haastattelut.
3) Kirkkoneuvosto tekee esityksensä kirkkovaltuustolle helmi-maaliskuun aikana.
4) Kirkkovaltuusto suorittaa kanttorin valinnan joko maaliskuussa, mutta viimeistään toukokuun kokouksessa.
5) Kirkkoneuvosto määrittelee kanttorin peruspalkaksi vaativuusryhmän 601 vähimmäispalkan korotettuna 100 eurolla.
Keskusteltiin viranhakuilmoituksesta.
Kirkkoherran muutettu päätösehdotus:
Muutetaan palkkausta koskeva kohta ilmoituksesta muotoon: Viran palkkaus on vaativuusryhmän 601 vähimmäispalkka korotettuna 100 eurolla. Hyväksytään hakuilmoitus muilta osin. Ilmoitus julkaistaan seurakunnan kotisivuilla, kirkon rekrytointisivuilla, työvoimahallinnon sivuilla, oikotie.com-palvelussa, sekä Kotimaa- ja Iitinseutu-lehdissä. Haku päättyy 22.2.2019 klo 15.30.
Valitaan haastatteluryhmä suorittamaan mahdolliset viranhakijoiden haastattelut.
Kirkkoneuvosto tekee esityksensä kirkkovaltuustolle maaliskuun aikana.
Kirkkovaltuusto suorittaa kanttorin valinnan joko maaliskuussa, mutta viimeistään toukokuun kokouksessa.
Kirkkoneuvosto määrittelee kanttorin peruspalkaksi vaativuusryhmän 601 vähimmäispalkan korotettuna 100 eurolla.
Valittiin haastatteluryhmä suorittamaan mahdolliset viranhakijoiden haastattelut. Haastatteluryhmään valittiin Marja Hannikainen, Maria Niinipuu, Harri Nuutinen ja kirkkoherra Mikko Pelkonen.
Timo Mikkola poistui kokouksesta soittamaan Marja Hannikaiselle ja varmistamaan, että hänet voidaan valita työryhmään klo 19.40 – 19.42. Marja Hannikainen antoi suostumuksensa. ”
Kirkkoneuvosto 25.2.2019 § 44:
”Kanttorin virkaan saapui määräaikaan mennessä 22.2.2019 klo 16.00 neljä hakemusta. Hakijat: Henri Hersta Töölön seurakunnan ns. A-kanttorin virassa, Janne Koskela Liperin seurakunnan ns. C-kanttorin virassa, Enni Maaninka valmistunut tammikuussa 2019 Sibelius-Akatemiasta ns. Bkanttorin pätevyyteen ja Juha Nurmi Kuhmoisten-Padasjoen kappeliseurakunnan ns. B-kanttorin virassa. 25.2.2019 Juha Nurmi perui hakemuksensa.
Päätetään, ettei 28.1.2019 valittu kanttorin vaalin haastatteluryhmä (Marja Hannikainen, Maria Niinipuu, Harri Nuutinen ja kirkkoherra Mikko Pelkonen) aloita tehtäväänsä, vaan kutsutaan Henri Hersta ja Enni Maaninka 10.3.2019 pidettävään kirkkovaltuuston kokoukseen haastateltavaksi, jotta kanttorin viran täyttäminen saadaan nopeammalla aikataululla eteenpäin. Haastateltavilta pyydetään virren säestys näyte, suoritetaan haastattelu ja lyhyt urkujensoittonäyte. Kirkkovaltuusto tekee tässä kokouksessaan päätöksen kanttorin virkaan valittavasta henkilöstä.
Kirkkoherran päätösehdotus hyväksyttiin yksimielisesti.”
Hakuilmoitus liite 1. Haastatteluun kutsuttujen hakemukset liitteenä nro 2.
1. Kirkkoneuvosto esittää, että kirkkovaltuuston puheenjohtaja kutsuisi kirkkovaltuuston kokoukseen haastateltavaksi hakijoista Henri Herstan ja Enni Maaningan.
Ennen haastateltavien saapumista kirkkoherra jakoi Herstan ja Maaningan työ- ja tutkintotodistukset valtuutetuille tutustuttavaksi.
Kanttorin viranhakija Hersta oli kutsuttu kokoukseen klo 18.00. Aluksi Herstaa pyydettiin säestämään virsi 173:1-2 ja aloittamaan yhteisen virren. Kirkkoherra haastatteli Herstaa, joka esitteli itsensä, kertoi harrastuksistaan, näkemyksistään kanttorintyöstä, musiikkielämän kehittämisestä Iitissä, suhteestaan kevyempään hengelliseen musiikkiin ja erilaisen hautajaismusiikin hyväksymiseen sekä yhteistyömahdollisuuksista eri työmuotojen kanssa. Valtuutetut esittivät kysymyksiä mielimusiikista/säveltäjästä, asumispaikasta, erilaisten laulullisten lahjojen huomioon ottamisesta kuorotoiminnassa ja yksinlaulutaidosta. Lopiksi Herstaa pyydetiin esittämään uruilla
lyhyt soittonäyte. Puheenjohtaja kiitti hakijaa haastattelusta ja ilmoitti, että vaalin tuloksesta tiedotetaan hänelle kokouksen jälkeen.
Hersta poistui kokouksesta klo 18.45, jonka jälkeen puheenjohtaja ehdotti kokoustaukoa ja vapaata keskustelua ennen seuraavan hakijan saapumista.
Kanttorin viranhakija Enni Maaninka saapui kokoukseen klo 18.50 ja kokousta jatkettiin hänen haastattelullaan. Aluksi Maaninkaa pyydettiin säestämään virsi 182 ja aloittamaan yhteisen virren. Kirkkoherra haastatteli Maaninkaa, joka esitteli itsensä, kertoi harrastuksistaan, työkokemuksestaan, näkemyksistään kanttorintyöstä, musiikkielämän kehittämisestä Iitissä, suhteestaan kevyempään hengelliseen musiikkiin ja erilaisen hautajais- ja häämusiikin hyväksymiseen sekä yhteistyömahdollisuuksista eri työmuotojen kanssa. Valtuutetut esittivät kysymyksiä mielimusiikista/säveltäjästä, asumispaikasta, lapsi- ja nuorisokuoron kokoamisesta, bänditoiminnan vetämisestä ja muiden soitinten soittotaidosta. Maaninkaa pyydettiin laulamaan ja hän lauloi iltavirren ilman säestystä. Lopiksi Maaninkaa
pyydetiin esittämään uruilla lyhyt soittonäyte. Puheenjohtaja kiitti hakijaa haastattelusta ja ilmoitti, että vaalin tuloksesta tiedotetaan hänelle kokouksen jälkeen.
Maaninka poistui kokouksesta klo 19.33, jonka jälkeen puheenjohtaja ehdotti neuvottelutauon pitämistä tavoitteena yksimielinen valinta.
Päätettiin pitää lyhyt neuvottelutauko sakastissa, joka alkoi klo 19.35 ja päättyi klo 19.39.
Neuvottelutauon jälkeen valtuutettu Similä ehdotti valittavaksi Iitin kanttorin virkaan Enni
Maaningan ja valtuutettu Aalto kannatti Similän ehdotusta. Valtuutettu Lehtinen teki vastaehdotuksen valittavaksi kanttorin virkaan Henri Herstan ja valtuutettu Metsäpelto kannatti Lehtisen ehdotusta.
Puheenjohtaja ehdotti, että toiseksi eniten ääniä saanut hakija valittaisiin vaaralle, mikäli ensimmäiseksi valittu ei ottaisi virkaa vastaan. Ehdotusta kannatettiin yksimielisesti.
Puheenjohtaja totesi tulleen kaksi kannatettua ehdotusta valittavasta henkilöstä. Puheenjohtaja ehdotti suljettua lippuäänestystä, jota kannatettiin yksimielisesti. Päätettiin suorittaa suljettu lippuäänestys. Puheenjohtaja ohjeisti valtuutettuja siten, että äänestyslippuun kirjoitetaan sen henkilön nimi, jolle halutaan ääni antaa. Äänestää voi kaikkia kolmea (3) hakijaa. Ääntenlaskijat Kausalainen ja Saarelma jakoivat äänestysliput ja keräsivät äänestysliput vaalin jälkeen. Suoritetun ääntenlaskennan jälkeen puheenjohtaja totesi äänestyksen tuloksen: Maaninka kymmenen (10) ääntä ja Hersta 9 ääntä yhteensä 19 ääntä. Käytiin keskustelu valintaan vaikuttaneiden perustelujen kirjaamisesta pöytäkirjaan. Valtuutettu Pasila ilmaisi perusteluksi vaalin tuloksen, eikä muita perusteluja tarvita. Valtuutettu Metsäpelto kannatti Pasilan ehdotusta. Päätettiin yksimielisesti, että vaalintulos riittää perusteluiksi.
Kirkkovaltuusto valitsi Iitin seurakunnan kanttorin virkaan äänestyksessä eniten ääniä saaneen Enni Maaningan Helsingistä.
Kirkkovaltuusto valitsi Henri Herstan varasijalle, mikäli valittu Enni Maaninka kieltäytyisi ottamasta virkaa vastaan.
Muutoksenhaku: Tähän päätökseen voidaan hakea muutosta KL 24 luvun 4 §:n mukaan kirkollisvalituksella
Itä-Suomen hallinto-oikeudelta.
Kirkkovaltuutetut voivat jättää aloitteita ja kirkkovaltuusto voi käydä niistä lähetekeskustelun.
Kirkkovaltuustolle annetaan tiedoksi ajankohtaisia, seurakunnan elämää koskevia asioita.
Merkittiin tiedoksi että:
- seurakunnassa eletään paastonaikaa ja kinkereitä pidetään eri kylillä. Kirkkoherra kutsui
valtuutettuja osallistumaan kylänsä kinkereille
- 13.3. pidetään Talvisodan päättymisen muistohetki kirkossa
- valtuutettu Nuutiselle ojennettiin syntymäpäiväkukat pian olevan syntymäpäivän johdosta.
VALITUSOSOITUKSEN ANTAMINEN JA KOKOUKSEN PÄÄTÖS
Puheenjohtaja antoi kirkkolain 24 §:n mukaisen valitusosoituksen ja julisti kokouksen päättyneeksi, jonka jälkeen hiljennyttiin loppuhartauteen, jossa veisattiin virsi 548 ja kirkkoherra lausui Herran siunauksen.
Veikko Ikonen Iiris Mäenpää
Olemme tarkistaneet kirkkovaltuuston kokouksen 13.3.2019 pöytäkirjan ja todenneet sen tehtyjen päätösten mukaiseksi.
Kausalassa 13.3.2019
Marja Kausalainen Markku Saarelma
Pöytäkirja on ollut yleisesti nähtävänä Iitin seurakunnan kirkkoherranvirastossa 14.3. - 16.4.2019.